b'\n_START_ARTICLE_\n28. lipnja u Domovinskom ratu\n_START_PARAGRAPH_\nDomovinski rat po nadnevcima: 28. lipnja u Domovinskom ratu._NEWLINE_1989._NEWLINE__NEWLINE_- Na Gazimestanu, kod Pri\xc5\xa1tine, odr\xc5\xbeana proslava 600. godi\xc5\xa1njice od srpskog poraza od Turaka na Kosovu (kosovska bitka), a u svom govoru pred stotinama tisu\xc4\x87a Srba predsjednik SR Srbije Slobodan Milo\xc5\xa1evi\xc4\x87 izjavio da je Srbija u bitkama i pred novim bitkama, koje "nisu oru\xc5\xbeane, mada i takve nisu isklju\xc4\x8dene", pritom misle\xc4\x87i na bitke za stvaranje "velike Srbije"._NEWLINE_1990._NEWLINE__NEWLINE_- Bitne zna\xc4\x8dajke predlo\xc5\xbeenih ustavnih amandmana jesu da se u svemu slijede uzori zapadnoeuropskih i sjevernoameri\xc4\x8dkih ustavnih tradicija, rekao dr. Franjo Tu\xc4\x91man u obrazlo\xc5\xbeenju Prijedloga za promjenu Ustava Hrvatske u Saboru._NEWLINE_1991._NEWLINE__NEWLINE_- Narodna banka Jugoslavije donijela odluku kojom izbacuje narodne banke Hrvatske i Slovenije iz jedinstvenog jugoslavenskog monetarnog sustava._NEWLINE__NEWLINE_- Ameri\xc4\x8dki Senat usvojio Rezoluciju kojom se o\xc5\xa1tro osu\xc4\x91uje \'posezanje za silom u rje\xc5\xa1avanju politi\xc4\x8dkih razlika u Jugoslaviji"._NEWLINE__NEWLINE_- U Beograd stigla europska mirovna misija: "predstavljaju\xc4\x87i Ministarskog vije\xc4\x87a EZ Jacques Poos /Luxembourg/, Gianni de Michelis /Italija/ i Hans van der Broek /Nizozemska/._NEWLINE__NEWLINE_- Europska zajednica iz Luxembourga zahtijeva prekid nasilja, povratak vojske u vojarne, te obnovu dijaloga sukobljenih strana, Jugoslaviji "zamrznuta" ekonomska pomo\xc4\x87. a prijeti se i gospodarskom izolacijom, ako se ne na\xc4\x91e demokratsko i mirno rje\xc5\xa1enje. Od Hrvatske i Slovenije zahtijeva se da prihvate tromjese\xc4\x8dni moratorij na svoje odluke o samostalnosti._NEWLINE_1992._NEWLINE__NEWLINE_- Francuski predsjednik Fran\xc3\xa7ois Mitterand probio blokadu Sarajeva._NEWLINE__NEWLINE_- Vukovarci uputili prosvjedno pismo posredstvom hrvatskog veleposlanika u UN glavnom tajniku UN Boutrosu Ghaliju jer je problem Vukovara i isto\xc4\x8dne Slavonije u drugom planu aktivnosti svjetske organizacije._NEWLINE_1993._NEWLINE__NEWLINE_- Nakon duljeg razdoblja mira, bez ikakvog povoda, neprijatelj, s podru\xc4\x8dja isto\xc4\x8dne Hercegovine, topovima napao dubrova\xc4\x8dko podru\xc4\x8dje - \xc5\xbdupu dubrova\xc4\x8dku, Konavle, Cavtat i obalni dio dubrova\xc4\x8dkog podru\xc4\x8dja._NEWLINE__NEWLINE_- Nakon sjeverne Hercegovine i sredi\xc5\xa1nje Bosne muslimanska ofenziva pro\xc5\xa1irila se i na prostor Usore._NEWLINE__NEWLINE_- Postrojbe HVO-a u Kiseljaku zadr\xc5\xbeale trojicu stranaca pod sumnjom da su pla\xc4\x87enici koji su se htjeli priklju\xc4\x8diti muslimanskim jedinicama._NEWLINE__NEWLINE_- Du\xc5\xbenosnici HVO-a razgovarali s generalom Morillonom zbog u\xc4\x8destalih provokacija muslimanskih postrojbi._NEWLINE__NEWLINE_- Veleposlanik SAD Peter W. Galbraith predao u Zagrebu vjerodajnice predsjedniku Tu\xc4\x91manu._NEWLINE__NEWLINE_- Motivi UNPROFOR-a u Hrvatskoj i BiH: vrlo dobra zarada, pi\xc5\xa1e nizozemski list "Telegraf". 1994._NEWLINE__NEWLINE_- Ne uspije li najnoviji mirovni plan za BiH, predsjednik "republike srpske" Radovan Karad\xc5\xbei\xc4\x87, UNPROFOR povu\xc4\x87i, a Muslimani \xc4\x87e biti ostavljeni na milost i nemilost Hrvatima i Srbima._NEWLINE__NEWLINE_- Kontaktna skupina, koja se dosada sastajala u Washingtonu i Londonu, sastala se u Parizu, s mandatom da rije\xc5\xa1i "posljednje detalje" na zemljovidu unutra\xc5\xa1nje podjele BiH._NEWLINE_1995._NEWLINE__NEWLINE_- Predsjednik Tu\xc4\x91man i hrvatsko dr\xc5\xbeavno izaslanstvo zavr\xc5\xa1ili dr\xc5\xbeavni posjet Novom Zelandu i otputovali u Zagreb_NEWLINE__NEWLINE_- U napadu na Sarajevo Srbi projektilima pogodili zgradu Radiotelevizije, gdje su poginule \xc4\x8detiri a ranjeno 38 osoba._NEWLINE__NEWLINE_- S "vidovdanske parade" pobunjeni\xc4\x8dke vojske hrvatskih Srba kod Slunja upu\xc4\x87ene prijetnje Hrvatskoj i cijelom svijetu "najboljim" oru\xc5\xbejem na svijetu._NEWLINE__NEWLINE_- Predstavnik Ministarstva vanjskih poslova Francuske Yves Doutraix rekao novinarima da nikakav slu\xc5\xbebeni dopis iz Beograda nije stigao u ministarstvo da \xc4\x87e "rs krajina" otvoriti svoj "urd" u Parizu, a ako se i otvori "ured krajine" ne\xc4\x87e u\xc5\xbeivati "nikakav slu\xc5\xbebeni status" kao \xc5\xa1to ga ne u\xc5\xbeiva ni samozvana "republika krajina"._NEWLINE_1996._NEWLINE__NEWLINE_- Po programu hrvatske Vlade za mirnu reintegraciju hrvatskog Podunavlja, 15. sije\xc4\x8dnja 1997. na hrvatskim granicama bila bi hrvatska policija, na tome podru\xc4\x8dju bio bi hrvatski pravni poredak i puna sigurnost, a prestao bi mandat UNTAES-a._NEWLINE__NEWLINE_- Ako Radovan Karad\xc5\xbei\xc4\x87 ne odstupi s du\xc5\xbenosti predsjednika srpskog entiteta do 1. srpnja, Carl Bildt \xc4\x87e zatra\xc5\xbeiti od UN-a ponovno uvo\xc4\x91enje gospodarskih sankcija protiv bosanskih Srba i Beograda.'